b'\n_START_ARTICLE_\nBish\xc5\x8djo\n_START_PARAGRAPH_\nBishojo (en japon\xc3\xa8s \xe7\xbe\x8e\xe5\xb0\x91\xe5\xa5\xb3, bish\xc5\x8djo, literalment \'noia atractiva\') \xc3\xa9s un g\xc3\xa8nere de manga i anime. El terme bishojo est\xc3\xa0 format pel prefix bi, que es refereix a la bellesa femenina, i shojo, que es refereix al sexe dels personatges, no a l\'audi\xc3\xa8ncia a la qual est\xc3\xa0 dirigit. Shojo s\'utilitza per a referir-se al manga i anime per a noies, mentre que bishojo \xc3\xa9s un manga i anime sobre noies boniques, generalment dirigit cap a audi\xc3\xa8ncies masculines._NEWLINE_El bishojo es pot veure en quasi tots els g\xc3\xa8neres de manga i anime, des del shojo fins al mecha, per\xc3\xb2 especialment en els videojocs renai i els anomenats harem manga o harem anime. Sovint \xc3\xa9s considerada la forma m\xc3\xa9s lleugera de fanservice, particularment si un personatge d\'una dona major pogu\xc3\xa9s ser m\xc3\xa9s apropiat._NEWLINE_Les "s\xc3\xa8ries bishojo" s\xc3\xb3n s\xc3\xa8ries enfocades directament a una audi\xc3\xa8ncia predominantment masculina en oferir aquest tipus de personatges, i presentant algun personatge mascul\xc3\xad, cosa no comuna en el g\xc3\xa8nere. El prop\xc3\xb2sit dels dibuixos per a aquesta audi\xc3\xa8ncia radica principalment en un art que intenta crear personatges atractius femenins, i el terme per si mateix en algunes ocasions es percep negativament com un "g\xc3\xa8nere" que nom\xc3\xa9s dep\xc3\xa8n de la comerciabilitat dels seus bonics personatges. Una de les s\xc3\xa8ries bishojo m\xc3\xa9s famosa del m\xc3\xb3n \xc3\xa9s Bishojo Senshi Seera Mun o Sailor Moon (en japon\xc3\xa9s \xe7\xbe\x8e\xe5\xb0\x91\xe5\xa5\xb3\xe6\x88\xa6\xe5\xa3\xab\xe3\x82\xbb\xe3\x83\xbc\xe3\x83\xa9\xe3\x83\xbc\xe3\x83\xa0\xe3\x83\xbc\xe3\x83\xb3), que origin\xc3\xa0riament va ser un manga escrit per Naoko Takeuchi a la revista Kodansha, i que va passar a ser anime de Toei Animation amb cinc temporades i una distribuci\xc3\xb3 al m\xc3\xb3n sencer, creant guanys milionaris amb un nou estil de personatges.'